Diari Oficial de la Generalitat Valenciana


Sumari del DOGV 4247, del 13-05-2002 (2002/4829)

Informació pública de les bases específiques de la convocatòria per a la provisió en propietat d'una plaça d'enginyer tècnic en Topografia.
-------------------------------------------------------------------------------------------------------------------------------------------

### Dades del document

Número de DOGV
:   4247

Data del DOGV
:   13-05-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/4829


Data del document
:   29-04-2002

Organisme emissor
:   Ajuntament d'Alcalà de Xivert

Tipus de document
:   Convocatòria

Descriptors 

:   * Alcalà de Xivert
    * cartografia
    * administració local
    * concurs administratiu

Informació pública de les bases específiques de la convocatòria per a la provisió en propietat d'una plaça d'enginyer tècnic en Topografia. [2002/A4829]
  
Mitjançant el present anunci, es fa pública la convocatòria del procés selectiu per a la provisió en propietat d'una plaça d'enginyer tècnic en Topografia, vacant en la plantilla de personal de l'Ajuntament i inclosa en l'oferta d'ocupació pública de 2001, junt amb les corresponents bases rectores aprovades per la Comissió de Govern en sessió de data 24 d'abril del 2002.
  
El que es fa públic perquè se'n prenga coneixement en compliment del que disposa l'article 97 de la Llei 7/1985, de 2 d'abril, Reguladora de les Bases del Règim Local.
  
Alcalà de Xivert, 29 d'abril del 2002.- L'alcalde: Francisco Juan Mars.
  
Bases específiques de la convocatòria per a la provisió en propietat d'una plaça d'enginyer tècnic en Topografia
  
Primera. Objecte
  
És objecte de la present convocatòria la provisió en propietat d'una plaça d'enginyer tècnic en Topografia per a el Servici de Gestió Territorial de l'Ajuntament d'Alcalà de Xivert, vacant en la plantilla de funcionaris d'este Ajuntament corresponent a l'oferta d'ocupació pública 2001. Enquadrada en l'escala d'administració especial, subescala tècnica, classe mitjana, dotada amb les retribucions corresponents al grup B, nivell de complement de destí 22 i la resta d'emoluments que corresponen d'acord amb la legislació vigent.
  
Segona. Sistema selectiu
  
Concurs oposició.
  
Tercera. Comeses del lloc de treball
  
- Administració general del sistema o entorn d'edició, administració i explotació per distints usuaris, corresponent al Servici de Gestió Territorial de l'Ajuntament d'Alcalà de Xivert.
  
- Manteniment i actualització de la cartografia cadastral urbana per al compliment del conveni de cartografia aprovat per l'Ajuntament d'Alcalà de Xivert, mitjançant aplicacions específiques per a això. El manteniment i actualització es realitza a nivell de parcel·la, subparcel·la, nombre de policia, xarxa viària, infraestructures, etc.
  
- Manteniment, tant en la part de representació gràfica com en les bases de dades associades als diferents elements representats, de l'Àrea Econòmica o Gestió Cadastral - Gestió Tributària (IBI, IAE, guals...)
  
- Investigació i desenvolupament d'enllaços de la cartografia urbana, en tots els seus aspectes gràfics, amb les diferents bases de dades existents en l'Ajuntament:
  
- Integració en el projecte de la temàtica corresponent a l'Àrea de Secretaria (padró d'habitants, inventari de béns municipal..)
  
- Integració en el projecte de la temàtica corresponent a l'Àrea d'Urbanisme (planejament i gestió urbanística, llicències d'obra i activitats)
  
- Integració en el projecte de la temàtica corresponent a l'Àrea de Servicis Tècnics (comprovació, depuració i manteniment del carrer municipal en la seua part gràfica; unificació nombre de policia i direccions d'objectes tributaris, mobiliari urbà...)
  
- Integració en el projecte de la temàtica corresponent a companyies externes pel que fa a les diferents xarxes de servicis (sanejament, xarxa d'aigua potable, xarxa elèctrica, telefonia...)
  
- Coordinació i supervisió en l'aplicació d'enllaç entre la cartografia rústica del municipi i el padró sobre l'impost de béns immobles de naturalesa rústica.
  
 - Assistència tècnica en la coordinació i supervisió de treballs externs per al manteniment del cadastre urbà del municipi d'Alcalà de Xivert.
  
- Informes de relació de titularitats o dades físiques corresponents a parcel·les cadastrals incloses en sectors o unitats de desenvolupament urbanístic marcats pel Pla General d'Ordenació Urbana d'Alcalà de Xivert.
  
- Alçaments topogràfics i amidaments de zones corresponents a àmbits d'urbanització i unitats d'execució, així com de zones diverses. Marcat o replantejament sobre el terreny d'alineacions i rasants del Pla General d'Ordenació Urbana d'Alcalà de Xivert.
  
- Delineació de diversos tipus de plans (Pla General d'Ordenació Urbana d'Alcalà de Xivert, dels carrers, etc.)
  
- Qualsevol altra funció que en l'àmbit de la seua competència se li puga assignar quan el servici ho requerisca.
  
Quarta. Requisits dels aspirants
  
Per a poder participar en les proves selectives de la present convocatòria, els aspirants hauran de complir els següents requisits en la data en què acabe el termini de presentació d'instàncies;
  
a) Tindre nacionalitat espanyola o la d'algun dels estats membres de la Unió Europea en els termes de la Llei 17/1993, de 23 de desembre.
  
b) Tindre complits els 18 anys.
  
c) Estar en possessió del títol d'enginyer tècnic en Topografia o complir les condicions per a obtindre'l en la data en què finalitze el termini de presentació d'instàncies.
  
d) No patir cap malaltia, ni estar afectats per cap limitació física o psíquica incompatible amb l'acompliment de les funcions, o que les impossibilite.
  
e) No haver sigut separat, mitjançant expedient disciplinari, del servici de cap administració pública. Així mateix, no trobar-se inhabilitat per a l'acompliment de funcions públiques.
  
Quinta. Sol·licituds
  
5.1 Participants.
  
Els que desitgen participar en les corresponents proves d'accés hauran de sol·licitar-ho mitjançant un model d'instància que es facilitarà en les oficines del Registre General de l'Ajuntament. Si no, hauran de presentar la sol·licitud, on es farà constar que compleixen tots els requisits exigits en la base quarta i el compromís de prestar el preceptiu jurament o promesa.
  
A la instància s'adjuntarà:
  
a) Resguard acreditatiu d'haver abonat els drets d'examen que es xifren en 15,03 euros.
  
El pagament d'estos drets, podrà fer-se efectiu en el compte número 9599-9386-14-7045677324 de Bancaixa, Alcalà de Xivert, o mitjançant un gir postal o telegràfic dirigit a la Tresoreria municipal, on es farà constar la convocatòria a què correspon l'ingrés.
  
b) Justificants dels mèrits al·legats mitjançant l'original o una fotocòpia compulsada.
  
5.2 Òrgan. Termini. Lloc.
  
Les instàncies es dirigiran a l'alcalde president de l'Ajuntament, en el termini de 20 dies naturals des de l'endemà de la publicació de l'extracte de convocatòria en el Boletín Oficial del Estado.
  
Les sol·licituds es presentaran en el Registre General de l'Ajuntament o en la forma que determina l'article 38.4 de la Llei 30/1992, de Règim Jurídic d'Administracions Públiques i del Procediment Administratiu Comú.
  
Sexta. Admissió d'aspirants
  
Per a ser admesos a les proves selectives, n'hi haurà prou que els aspirants manifesten en les seues instàncies que compleixen totes les condicions exigides en les presents bases, que es comprometen a prestar el preceptiu jurament o promesa, així com que hagen pagat els drets d'examen.
  
Una vegada finalitzat el termini de presentació d'instàncies, l'Alcaldia Presidència dictarà una resolució, en el termini màxim d'un mes, on es declararan aprovades les llistes provisionals d'aspirants admesos i exclosos.
  
En esta resolució, que es publicarà en el Butlletí Oficial de la Província i al tauler d'anuncis, constarà el nom i cognoms dels aspirants admesos i exclosos i, si és procedent, el motiu de la no-admissió. Contra la present resolució es podrà presentar una reclamació en el termini de 10 dies hàbils. Si es presenten reclamacions, seran acceptades o rebutjades en la resolució per la qual s'aprove la llista definitiva, que es publicarà, així mateix, en els llocs indicats per a la llista provisional.
  
En el mateix acte administratiu, s'indicaran, a més, el lloc, data i hora del començament de les proves selectives, l'orde d'actuació dels aspirants prèviament determinat mitjançant un sorteig, la composició dels tribunals i la seua data de constitució per a la valoració dels mèrits del concurs. Tot això sense perjuí del que disposa l'article 71 de la Llei 30/1992, de 26 de novembre, pel que fa a l'esmena de deficiències.
  
Sèptima. Tribunals qualificadors
  
Composició:
  
President: el president de la corporació o un membre seu en qui delegue.
  
Secretari: el secretari de la corporació o un funcionari seu en qui delegue, que actuarà amb veu, però sense vot.
  
Vocals:
  
- Un representant de l'administració del Consell de la Generalitat Valenciana.
  
- El funcionari que ocupe la direcció del respectiu servici dins de l'especialitat o, si no és possible, un tècnic superior o un expert designat pel president de la corporació municipal.
  
- Un funcionari de carrera designat pels representants dels treballadors.
  
- L'interventor municipal, titular, i la secretària de la corporació, com a suplent.
  
- Un tècnic expert designat pel president de la corporació.
  
El tribunal podrà disposar la incorporació als seus treballs d'assessors especialistes quan les característiques a la dificultat de la prova així ho requerisca, que col·laboraran amb el tribunal i tindran veu, però no vot.
  
Tots els vocals del tribunal han de posseir una titulació o especialització igual o superior a l'exigida en la convocatòria.
  
El tribunal no podrà constituir-se ni actuar sense l'assistència de més de la meitat dels seus membres, titulars o suplents, indistintament.
  
Als efectes del que disposa l'annex IV del Reial Decret 236/1988, de 4 de març, el tribunal tindrà la categoria segona de les arreplegades en aquell.
  
Els membres del tribunal podran ser recusats pels aspirants de conformitat amb el que disposen els articles 28 i 29 de la Llei 30/1992, de 26 de novembre.
  
Octava. Començament i desenvolupament del procediment
  
El primer exercici començarà en la data que s'anunciarà en una resolució mitjançant la qual s'aprove la llista d'aspirants.
  
La resta d'exercicis, en la data i hora que s'anunciarà al tauler d'edictes de l'Ajuntament; amb una antelació mínima de 12 hores si es tracta del mateix exercici i de 24 hores si es tracta d'un nou.
  
Els aspirants seran convocats en crida única, excepte casos de força major degudament justificats i apreciats lliurement pel tribunal. La falta de presentació d'un aspirant, en el moment de ser cridat a qualsevol dels exercicis obligatoris, determinarà automàticament la pèrdua del seu dret a participar en el mateix exercici i en els successius, per la qual cosa quedarà exclòs del procediment selectiu.
  
L'orde d'actuació dels aspirants en aquells exercicis que no puguen realitzar-se conjuntament serà l'alfabètic, començant per l'aspirant el primer cognom dels quals comence per la lletra que es determinarà en el sorteig públic que s'efectuarà a l'esmentat efecte.
  
El tribunal podrà requerir en qualsevol moment als aspirants que acrediten la seua identitat, i per a això hauran d'anar proveïts del document nacional d'identitat.
  
Novena. Proves selectives i valoració
  
Fase d'oposició. Serà prèvia a la fase de concurs i constarà dels següents exercicis:
  
Primer. Escrit. De caràcter obligatori i eliminatori.
  
Consistirà a desenvolupar per escrit, durant un període màxim d'una hora, un tema de caràcter general extret per sorteig d'entre les matèries comunes que figuren en el programa com annex a les presents bases.
  
Es valoraran els coneixements dels temes exposats, claredat en l'exposició, capacitat de síntesi i aportacions personals dels aspirants.
  
Els exercicis seran llegits en sessió pública per cada opositor davant del tribunal qualificador, qui podrà formular els aclariments i preguntes que hi jutge oportunes.
  
La qualificació d'este exercici serà de 0 a 10 punts, i en seran eliminats aquells aspirants que no aconseguisquen una puntuació mínima de 5 punts.
  
Segon. Pràctic. De caràcter obligatori i eliminatori.
  
Consistirà en la resolució d'un o dos supòsits pràctics que plantejarà el tribunal immediatament abans del començament de l'exercici relacionat amb les funcions assignades al lloc, per un temps màxim de quatre hores, consistent en un desenvolupament escrit i/o mitjançant la utilització de l'eina informàtica Microstation.
  
Durant el desenvolupament de la present prova els aspirants podran anar proveïts de tots els textos legals i de tots els mitjans tècnics auxiliars que consideren necessaris i dels quals hauran d'anar proveïts al lloc assenyalat en la convocatòria.
  
La qualificació d'este exercici serà de 0 a 10 punts, i en seran eliminats aquells aspirants que no aconseguisquen una puntuació mínima de 5 punts.
  
Tercer. Escrit. De caràcter obligatori i eliminatori.
  
Consistirà a desenvolupar per escrit, durant un període màxim de tres hores, dos temes extrets per sorteig d'entre les matèries específiques que figuren en el programa com annex a les presents bases.
  
Es valoraran els coneixements dels temes exposats, claredat en l'exposició, capacitat de síntesi i aportacions personals dels aspirants.
  
Els exercicis seran llegits en sessió pública per cada opositor davant del tribunal qualificador, qui podrà formular els aclariments i preguntes que hi jutge oportunes.
  
La qualificació d'este exercici serà de 0 a 10 punts, i en seran eliminats aquells aspirants que no aconseguisquen una puntuació mínima de 5 punts.
  
Quart. Valencià. Obligatori i no eliminatori.
  
Dividit en dos exercicis: escrit i oral.
  
El primer consistirà a traduir del valencià al castellà, i viceversa, un text proposat pel tribunal durant el temps que ell determine.
  
La qualificació serà de 0 a 1 punts.
  
El segon exercici consistirà a mantindre una conversació en valencià amb els membres del tribunal, durant el temps que ell determine.
  
La qualificació serà de 0 a 1 punts.
  
La qualificació final de la fase d'oposició estarà determinada per la suma de les puntuacions obtingudes en tots els exercicis.
  
Fase de concurs. Finalitzada la fase d'oposició, es procedirà a puntuar la fase de concurs amb la valoració dels mèrits aportats pels aspirants que hagueren superat la fase d'oposició, d'acord amb el barem de mèrits que figura com a annex a les presents bases.
  
Els mèrits al·legats i qualssevol altres dades hauran d'estar referits a la data d'acabament del termini de presentació d'instàncies.
  
En qualsevol moment del procés del concurs, podrà demanar-se formalment als interessats els aclariments o si pertoca, la documentació addicional que s'estime necessària per a la comprovació dels mèrits, i per a una correcta valoració.
  
La puntuació obtinguda en esta fase se sumarà a l'obtinguda en l'oposició.
  
La qualificació final del concurs-oposició serà la resultant de sumar cada una de les fases.
  
Deu. Relació d'aprovats
  
Finalitzades les proves selectives, el tribunal farà pública la relació d'aspirants aprovats per orde de puntuació aconseguida, i elevarà la dita relació a l'òrgan competent, remetent, així mateix, l'acta de l'última sessió, sense que es puga declarar que ha superat el present procediment selectiu un nombre d'aspirants superior al de places convocades.
  
Onze. Presentació de documents
  
Els aspirants proposats pel tribunal hauran d'aportar davant de la corporació, en el termini de 20 dies naturals des que es faça pública la relació d'aspirants aprovats, els documents acreditatius de les condicions de capacitat i requisits exigits en la base quarta de la present convocatòria.
  
Els aspirants que tingueren la condició de funcionaris de carrera quedaran exempts de justificar documentalment les condicions generals que ja hagueren sigut provades per a obtindre el seu anterior nomenament. En tot cas, hauran de presentar l'original o una fotocòpia compulsada del seu nomenament com a funcionari de carrera i el títol acadèmic exigit.
  
Els que dins del termini indicat, i excepte cas de força major, no presentaren la documentació, o d'ella es deduïra que manquen d'algun dels requisits exigits, no podran ser nomenats funcionaris, amb la invalidesa de l'actuació de l'interessat i la nul·litat subsegüent dels actes del tribunal respecte a aquell, sense perjuí de la responsabilitat en què pogueren haver incorregut per falsedat en la seua instància.
  
Dotze. Nomenament i presa de possessió
  
Complits els requisits precedents, s'efectuarà el nomenament dels aspirants proposats, els quals hauran de prendre possessió del càrrec en el termini de 30 dies, comptador des de l'endemà de la notificació del nomenament.
  
Tretze. Incidències
  
El tribunal queda autoritzat per a resoldre els dubtes que es presenten i prendre els acords necessaris per al bon orde del procés selectiu en tot allò no previst en les presents bases.
  
Catorze. Normativa i recursos
  
14.1 En tot el que no regulen les bases específiques, regiran en la present convocatòria les bases generals aprovades per l'Ajuntament en ple, el text íntegre de les quals ha sigut publicat en el Diari Oficial de la Generalitat Valenciana número 1.926, de 17 de desembre de 1992, i en el Butlletí Oficial de la Província número 154, de 24 de desembre de 1992, amb les adaptacions efectuades i publicades en el Butlletí Oficial de la Província número 146, de 3 de desembre de 1996, i Diari Oficial de la Generalitat Valenciana número 2.881, de 21 de desembre de 1996.
  
14.2 Contra les presents bases i els seus actes d'execució, que són definitius en via administrativa, podrà interposar-se potestativament un recurs de reposició davant del mateix òrgan que va dictar l'acte, en el termini d'un mes des de l'endemà de la publicació de l'acte. O bé directament un recurs contenciós administratiu en el Jutjat del Contenciós Administratiu del domicili del demandant o de la seu de l'òrgan que va dictar l'acte, en el termini de dos mesos a partir de l'endemà de la seua publicació.
  
Programa enginyer tècnic en Topografia
  
Matèries comunes
  
Tema 1. La Constitució espanyola de 1978. Principis generals. Drets i deures fonamentals dels espanyols.
  
Tema 2. La Corona. Les Corts Generals.
  
Tema 3. El Govern i l'administració. El poder judicial.
  
Tema 4. Organització territorial de l'estat. Els estatuts d'autonomia. El seu significat. Especial referència a l'Estatut d'Autonomia de la Comunitat Valenciana: principis generals i la seua organització.
  
Tema 5. Fonts del dret públic. La llei: les seues classes. El reglament: les seues classes. Altres fonts del dret administratiu.
  
Tema 6. Principis generals del procediment administratiu. Normes reguladores. Els recursos administratius. Classes: recurs d'alçada, recurs de reposició i recurs de revisió. El recurs contenciós administratiu.
  
Tema 7. Règim local espanyol. Principis constitucionals. La província en el règim local. Organització provincial. Competències.
  
Tema 8. El municipi. El terme municipal. La població. L'empadronament. Consideració especial del veí. Informació i participació ciutadana. Organització municipal. Competències.
  
Tema 9. Personal al servici de l'administració local. La funció pública local i la seua organització. Drets i deures dels funcionaris públics locals. Incompatibilitats. Règim disciplinari.
  
Tema 10. Principis generals i classes de contractes administratius en l'esfera local. La selecció del contractista. Drets i deures del contractista i de l'administració.
  
Tema 11. Les formes d'activitat de les entitats locals. La intervenció administrativa en l'activitat privada. El servici públic en l'esfera local.
  
Tema 12. Hisendes locals. Classificació dels ingressos.
  
Matèries específiques
  
Tema 1. Unitats d'amidament. Lineals. Angulars (graduacions) Superficials.
  
Tema 2. Escales: concepte. Escales més freqüents. Límit de percepció visual.
  
Tema 3. Amidament directe de distàncies. Instruments utilitzats. Correccions. Calibratge.
  
Tema 4. Amidament indirecte de distàncies. Reticles. Mires. Distanciòmetres electrònics. Classificació. Distanciòmetres topogràfics infraroigs.
  
Tema 5. El teodolit. Constitució. Classificació i tipus. Ús del teodolit. Comprovacions i correccions. Mètodes per a augmentar l'aproximació.
  
Tema 6. Estacions totals. Amidament de distàncies. Amidament d'angle. Característiques generals. Errors en teodolits electrònics i estacions totals.
  
Tema 7. Geodèsia. Figura de la Terra. Geoide. Elipsoide. Desviacions relatives de la vertical. Gravetat. Superfícies de nivell i línies de plomada.
  
Tema 8. Sistema oficial de referència. La xarxa geodèsica espanyola. Dades històriques i tècniques. Sistema cartogràfic oficial de representació.
  
Tema 9. Geodèsia: conceptes. Observacions angulars. Bases (observació). Anivellacions. Compensació. Coordenades geodèsiques.
  
Tema 10. Fotogrametria aèria. Principis generals. El projecte topogràfic. Projecte de mitjà alçament topogràfic.
  
Tema 11. Mapa. Pla. Definicions. Classificació de mapes: topogràfics i temàtics.
  
Tema 12. Cartografia matemàtica. Generalitats. Projeccions cartogràfiques. Transformacions. Mòduls de deformació. La projecció UTM. Fonament matemàtic. Transformació.
  
Tema 13. GPS. Constitució. Sistemes de mesura. Planificació. Mètodes de posicionament.
  
Tema 14. GPS. Sistemes de Referència. Datum. Sistema WGS84. Sistemes clàssics de referència. Classificació d'equips GPS.
  
Tema 15. Tecnologies de CAD. I SIG. Definicions. Diferències i similituds.
  
Tema 16. SIG. Definició. Elements que el caracteritzen. Classificació de les funcions. Captura i estructuració de les dades.
  
Tema 17. SIG. Gestió de la informació. Obtenció de resultats. Edició de documents. Tipus de dades emprades en la informació geogràfica. Camps d'aplicació del SIG.
  
Tema 18. Representació digital de les dades geogràfiques. Geocodificació de les dades. Representació vectorial de la informació espacial. Topologia. Definició de relacions espacials. Topologia arc node i arc polígon.
  
Tema 19. Elements d'un SIG. Vectorial. Bases de dades. Accions. Model de dades entitat-relació. Tipus de bases de dades emprades. Model híbrid i model espacial integrat.
  
Tema 20. Definició general de SIG. Trama. Elecció de la dimensió de píxel. Organització de la base de dades trama. Entrada de dades. Digitalització. Codificació. Anàlisi en un SIG. Trama.
  
Tema 21. Representació trama de la informació espacial. Avantatges i inconvenients de cada tipus de representació: vectorial enfront de trama.
  
Tema 22. Normes generals i específiques per a la confecció de les sèries de cartografia cadastral urbana. Sistema de referència. Sistema geodèsic. Sistema cartogràfic de representació. Quadrícula. Classificació i denominació de les sèries. Subdivisió del territori en fulls cartogràfics: formats i distribució dels fulls.
  
Tema 23. Referenciació dels fulls cartogràfics per a escales 1/1000, 1/500 i 1/5000. Obtenció de la referència del pla en nucli urbà E=1/1000, E=1/500 i E=1/5000.
  
Tema 24. Continguts de les sèries de cartografia cadastral urbana. Informació cadastral. Base geogràfica: informació general. Infraestructura urbana. Mobiliari urbà.
  
Tema 25. Condicions a què ha d'ajustar-se l'execució dels treballs de formació cartogràfica. Volada fotogramètrica. Condicions de volada fotogramètrica. Gràfics de volades.
  
Tema 26. Treballs topogràfics. Creació de RLC Mètodes topogràfics. Senyalització de vèrtexs de xarxes locals cadastrals.
  
Tema 27. Restitució fotogramétrica. Generalitats. Obtenció d'informació. Planimetria. Altimetria. Treballs topogràfics complementaris.
  
Tema 28. Actuació de cartografia cadastral urbana mitjançant treballs topogràfics en les escales 1/100 i 1/500.
  
 Fases correlatives dels treballs. Treballs topogràfics.
  
Tema 29. Plec de prescripcions tècniques d'aplicació general per al treball de revisió i modificació del cadastre urbà. Descripció dels treballs. Referència cadastral. Primer i segon bloc de la referència cadastral.
  
Tema 30. Instruccions tècniques per a la informatització de cartografia cadastral urbana. Normes generals. Conceptes i terminologia. Estructura de dades. Format d'entrega. Classificació i codificació dels elements. Tema, grup i subgrup.
  
Tema 31. Instruccions per a l'extracció d'objectes cartogràfics. Informació a arreplegar. Bolcat del parcel·lari. Criteris generals a seguir en l'extracció d'objectes cartogràfics.
  
Tema 32. Criteris particulars per al recull i estructuració de la informació. Sobre entitats puntuals. Sobre entitats lineals. Eixos de via. Sobre entitats superficials: illes de cases, parcel·les, subparcel·les.
  
Tema 33. Normes per a la transformació de coordenades instrumentals. Normes per a la correcta associació graficoalfanumèrica. Referència cadastral.
  
Tema 34. Format d'intercanvi de cartografia cadastral urbana. Generalitats dels distints fitxers.
  
Tema 35. Convenis de col·laboració en matèria de cartografia. Finalitat. Característiques bàsiques. Requisits.
  
Tema 36. Reial Decret 585/1989, de 26 de maig, pel qual es desplega la Llei 7/1986, de 24 de gener, en matèria de cartografia cadastral. Llei 7/1986, de 24 de gener, d'ordenació de la cartografia.
  
Tema 37. Cadastre. Definició. Característiques. Tasques. Competències.
  
Tema 38. Gestió cadastral i gestió tributària. Valor cadastral. Formes de valoració. Resolució d'un expedient d'alta cadastral. Processos generals. Documents necessaris.
  
Tema 39. Ponència de valors. Definició i tipus. Fases de tramitació. Administracions que participen. Estructura i contingut. Maneig i ús de la ponència.
  
Tema 40. El règim del sòl. Classificació del sòl. Municipis amb planejament.
  
Tema 41. Qualificació urbanística. Zona residencial. Edificació oberta. Habitatge unifamiliar. Zona terciària. Zona industrial. Zona dotacional.
  
Tema 42. El procés de planificació urbana. El pla com a instrument d'ordenació urbanística. Concepte i metodologia.
  
Tema 43. Diferents instruments de planejament: autonòmic i estatal. Pla d'acció territorial. Pla general d'ordenació urbana. Plans parcials.
  
Tema 44. Plans de reforma interior. Plans especials. Catàleg de Béns i Espais Protegits. Estudis de detall.
  
Tema 45. Programes per al desenvolupament d'actuacions integrades. Generalitats. La gestió urbana. Les actuacions aïllades. Les actuacions integrades.
  
Tema 46. Contingut normatiu dels instruments de planejament. Documentació.
  
Tema 47. Desenvolupament i execució de planejament. Programes per al desenvolupament d'actuacions integrades. Finalitat. Continguts. Documentació. Unitats d'execució. Projectes d'urbanització. Reparcel·lació.
  
Tema 48. Cartografia urbana. Parcel·lació i reparcel·lació. Solar. Rasant. Alineacions.
  
Barem de mèrits del concurs
  
1. Servicis prestats. Fins a un màxim d'1 punt.
  
Es valoraran a raó de 0,25 punts per any complet de servicis en l'administració local com a enginyer tècnic en Topografia en funcions d'administració o desenvolupament de sistemes GIS.
  
2 Cursos. Fins a un màxim d'1 punt.
  
Es valoraran els cursos relacionats directament amb les funcions de les places convocades que hi haja, que siguen organitzats per l'Institut Valencià d'Administració Pública (IVAP), escola de formació de funcionaris, universitats o qualsevol altres curs homologat per l'IVAP.
  
Seran valorats segons el següent criteri;
  
Cursos de 10 o més hores fins a 20 hores: 0,25 punts
  
Cursos de 21 o més hores fins a 50 hores: 0,50 punts
  
Cursos de 51 o més hores fins a 100 hores: 0,75 punts.
  
Cursos de més de 100 hores: 1 punt.
  
3. Coneixements de valencià.
  
Seran avaluables els certificats expedits per la Junta Qualificadora de Coneixements de Valencià i qualsevol altre títol de valencià susceptible de ser homologat pel dit organisme segons el següent barem.
  
Certificat de coneixements orals 0,25 punts
  
Certificat de grau elemental 0,50 punts
  
Certificat de grau mitjà 0,75 punts
  
Certificat de grau superior 1 punt
  
En cas de posseir més d'un certificat de coneixement del valencià, només es valorarà el de nivell superior.
  
4. Entrevista. Fins a un màxim d'1 punt.